JohanHeinsen/ENO huggingface dataset:
Viborger Samler, 1841-10-18
En ny, modificeret Plan for Classelotteriet, der skal træde i Kraft for næste Aars Trækninger, kunne vi nu med det Første vente publiceret. (Da.)
Viborger Samler, 1841-10-18
Atter har man havt et Beviis paa de sørgelige Følger af Spilleraseriet. Den Handlende, som for nogen Tid siden aflivede sig ved at overskjære Halsen, ansaaes almindeligt for en ret velhavende Mand, da det var bekjendt, at han havde begyndt med 20,000 Rbd., sad i en ret god Handel og ingen Børn havde. Der er imidlertid ikke fundet Andet efter ham, end svære Pakker af Lotterisedler, hvoraf den mindste lød paa en Jndsats af 16 Rbd. Dertil kom nu, at han havde accepteret betydelige Summer i Vexler for sin afdøde Svoger, der, som det har viist sig, heller Jntet efterlader sig, og det førte ham da til det almindelige Spiller-Endeligt – et Selvmord. Den ommeldte Svoger skal ellers i høi Grad have misbrugt sin Credit ved at formaae andre Handlende til at endossere Vexler for sig. (O. Th. Av.)
Viborger Samler, 1841-10-18
En Kjærling blev forleden greben paa Gaden, idet hun var ifærd med at afføre et 8 Aars Pigebarn dettes Underskjørter for at tilegne sig disse. Barnet havde taalt at hun tog dets Perler og Ørenringe, men nu streg det af alle Kræfter, da det gik saavidt. (Ah. Av.)¬
Viborger Samler, 1841-10-18
J Torsdags Aftes ankom herpaa Rheden fra Vestindien Orlogsbriggen St. Croix, under Commando af Capt. Fischer, Rid. af Dr. - Ligeledes ankom Skibet, den danske Eg, Capt. Rabe, fra China. (Da.) 3/4 Med den fra Vestindien i Torsdags hjemkomne Orlogsbrig hjemsendtes en Lieutenant, der befandtes ei at kunne varetage sine Functioner.
Viborger Samler, 1841-10-18
2 J Løverdags Eftermiddags blev en Mand, der gik paa Volden, knuust af en Møllevinge. Ved samme Mølle blev for et halvt Aarstid siden en Dreng dræbt paa samme Maade. Det er beklageligt, at det forrige Ulykkestilfælde ei havde bevæget Vedkommende til at sørge for, at et Rækværk blev opført omkring Møllen - hvilken Forsigtighedsregel Kbhavns Politi i hiin Anledning bragte paa Bane.
Viborger Samler, 1841-10-18
J Fredags Middags henved Kl. 1 udbrød Jld i Hr. Nicolai Brøndums Brændeviisbrænderie i Adelgaden; men ved den hurtigt tililende Brandhjælp blev Jlden meget snart slukket efter at have anrettet en temmelig ubetydelig Skade. (Da.)
Viborger Samler, 1841-10-18
Typhussygdommen grasserer meget stærkt i dette fugtige Efteraar. Paa Frederikshospital ere alle Typhus-Stuerne overfyldte med Patienter, og mærkeligt nok er det, at de fleste af disse ere Fruentimmer. (Ab. A.)
Viborger Samler, 1841-10-18
Ved den store Storm og Regn ere alle lavt liggende Egne om Kjøbenhavn forvandlede til Jndsøer. J Charlottenlund skal et af de der opslaaede Telte, tilhørende Mad. Schæffer, være bleven ødelagt, tilligemed alt Bohave, og i Skovshoved have næsten alle Fiskerne mistet deres Garn. (Duv.) Odense, den 14de Octbr. Hs. K. H. Kronprindsen vendte her tilbage i Tirsdags Aftes. (Hp. A.)J Husum sees i denne Tid flere Æbletræer, hvis Frugt allerede er afplukket, paany at staae i fuld Blomster. Ogsaa Jordbærrene bære i denne Tid paany. (Hus. Ugb.
Viborger Samler, 1841-10-18
Der er nu anstillet offentlig Undersøgelse med Hensyn til den Person, der gjorde Spektakler paa Ballet i Varde paa Kongens Fødselsdag.
Viborger Samler, 1841-10-18
Handels=Efterretninger. London, den 11te October. J Dag er Veirliget godt, men Barometret lader befrygte, at det slette Veirligt ikke endnu er forbi. Markarbeidet er meget tilbage; Efterretningerne fra Skotland ere sørgelige. Engelsk Hvede er 1 a 2 Shill. høiere.
Viborger Samler, 1841-10-18
Hamborg, den 15de October. Hvede er i de sidste 8 Dage stegen 6 a 8 Rthlr. høiere; Rug blev ogsaa i de første Dag af Ugen betalt høiere; men i de sidste Dage ere Priserne faldne; Bog er solgt 5 a 8 Rthlr. billigere. Kaps. Bedste nye Sorter fandt endnu Afsætning til de forrige Priser; simple Sorter maae sælges til billigere Priser. Hamborg-Altona Qvægmarked. Den 11te October var 928 Stkr. stort Hornqvæg paa Markedet; deraf solgtes 593.
Viborger Samler, 1841-10-18
Kjøbenhavns Børs=Cours, den 15de Octbr. Nationalbank=Actier 105 i r. S.
Viborger Samler, 1841-10-18
Ledige Embeder. Det residerende Capellanie for Skovlænge, Søllested og Gurreby Menigheder i Sjælland, 100 Rd. (Opslaaet vacant den 14de Octbr.) Dette Embede er blandt dem, der er forundt særdeles Lettelse i Skatter. – 2den Assistentpost ved de guineiske Besiddelser, som besættes med en juridisk Candidat. Gage 700 Rd. guin. Cour. (1120 Rbd. r. S.)
Viborger Samler, 1841-10-18
Udnævnelse. Ved allerhøieste Rescript til Amtmanden over Thisted Amt, af 7de Octbr. er Kjøbmand P. Nisson i Thisted anerkjendt som kongelig siciliansk Viceconsul i hele Nørrejylland, med Bolig i nysmeldte Kjøbstad.
Viborger Samler, 1841-10-18
Reisende med Dampskibet fra Kallundborg til Aarhuus, den 13de October: Kammerherre Amtmand v. Lorenz med Frøken Datter, Frue Amtmandinde Lindholm, med Barn og Pige, Frue Etatsraadinde Barner, Frøken Christensen, Justitsraad Cederfeld de Simonsen, Bankdogholder Fabricius med Familie, Bygningsconducteur Thielemann, Proprietair Borup, Adjunct Røgind, Pastor Bruun med Kone, Mad. Borbermed Datter, Jfr. Amundin, Proprietair Gleerup med Familie, Lector Steenstrup, Mad. Hastrup med Datter, Kjøbmand M. Cohen med Brodersøn, Kjøbmand Lind, Jfrue Qvist og Fischer, Dreier Holst, F. Bonnerie, Musici Copmann, Spechmann, Barmann, Hildebrandt og Spinty, Med Samme fra Aarhuus til Kallundborg, den 14de October: Kammerjunker Høiesteretssecretair Hoppe, Jfr. C. Liisberg, Snedkermester Brotterup, Forvalter Jversen, Proprietair Ree, Proprietair Muus, Handelsfuldmægtig Lewysohn, Landmand Hornemann, Madame Sørensen, A. Heegaard, Handelsbetjent Reinsholm, Cand. philos. Bloch, Proprietair van Deurs, Frøken Lyng Fave med Kammerjomfrue. Med Paquetten "Anders Sandøe Ørsted fra Kjøbenhavn: Student Th. Møller, Frøken Grove, Jomfruerne M. Dehn, S. Nielsen og S. Pontopidan, Uhrmager Wendelboe, Handelsbetjent Jensen, Brolægger Petersen, Landhuusholdnings lærling Benthin, P. Notager, B. Pedersen og P. Christensen. Med Jahnsens Paquet Nr. 1 fra Kjøbenhavn: Avlsforvalter C. Struch, Madame Jordan, Garvermester Pierre Perona. Landmand P. Rasmussen, Rasmus Larsen, J Andersen, N. Jensen, Pigen C. M. Andersen, Daniel i Jacobsen, And. Jensen, Jac. Nielsen.
Viborger Samler, 1841-10-18
Døde. Kjøbenhavn: Toldcontrolleur Drewes's Enke, Christine Holm, 64 Aar; Cand. juris Johan Georg Carstens, 27 Aar; Skrædermester Andreas Damberg; Hattemagermester Carl Wilh. Kjeldskov, 26 Aar; Hosekræmmer Fonnesbechs Enke, Sophie Frederikke, 45 Aar; Værtshuusholder, Nielsens Kone, Maren, 36 Aar, forhenv. Postbud P. H. Duus.
Viborger Samler, 1841-10-18
AVERTISSEMENTS. Ein Leyrer der dentschen Sprache wünscht sick einige Stunden des Abends besett. Näheres ist zu er fragen auf der Buchdrukkerei.
Viborger Samler, 1841-10-18
Skuespil i Viborg. Onsdagen den 20de October 1841 Kl. 6, opføres: (Til Benefice for Madame Christiani) "Preciosal, lyrisk Drama i 4 Acter af Wolff, med Musik af C. M. Weber, oversat af C. J. Boye. Med tilhørende Zigenner- og Bondedands. Skuepladsen er i Hr. Klubvært A. B. Friis's Sal. De almindelige Spilledage ere Søndag, Mandag, Onsdag og Fredag. – J denne Uge gives ogsaa Forestilling paa Torsdag. P. J. Titchen. Et for Løsgjængerie og Betlerie anholdt Fruentimmer er fundet i Besiddelse af et Stykke ubleget Lærred 9 1/4 Alen langt og 26 Tommer bredt, som hun foregiver at have taget omtrent den 21de f. M. udenfor en hende ubekjendt Gaard nogle Mile sydost for Viborg, hvor det laae løst paa Marken. Den der skulde være frastiaalet et saadant Stykke Lærred anmodes at melde sig her paa Contoiret. Fiends Nørlyng Herreders Contoir i Viborg, den 18de Eberlin. Octbr. 1811.
Viborger Samler, 1841-10-18
2de duelige Grøvtegravere kunne strax faae Arbeide, naar de henvende sig paa dette Blads Contoir.
Viborger Samler, 1841-10-18
Licitation. Løverdagen den 30te Dennes, Formiddag Kl. 10, bliver paa Skive Raadstue afholdt Licitation til Opførelse næste Aars Foraar, af 12 Steenkister, 2 Steenpælebroer og 61 Overkjørselsbroer paa Veien fra Ringkjøbing Amtsskjæl til Sallingsundsveien, nemlig 3 Steenkister i Balling, 2 i Ol ting, 6 i Oddense og 1, samt 2 Steenpælebroer i Hjerre Sogne. Af Overkjørselsbroerne skal 5 opføres i Hjerk, 14 i Oddense, 10 i Otting, 19 i Balling, 13 i Volling, og 3 i Haasum Sogne. – Conditionerne bekjendtgjøres paa Auctionsstedet. – Lysthavende indbydes. Salling Herreders Contoir i Skive, den 13de October 1811. Horn.
Viborger Samler, 1841-10-18
Auctionsplacat. Jfølge Begjæring af Enkefrue Conferentsraadinde Jespersen i Viborg, bliver det hende tilhørende, i denne Byes Nedergade ved Søebommen beliggende Huus Nr. 106, med tilliggende Toft, stillet til Bortsalg ved en eneste offentlig Auction, der Torsdagen den 28de October d. A., om Formiddagen Kl. 10, afholdes paa Viborg Raadhuus. Conditionerne ere forinden til Eftersyn hos Hr. LandsoverretsProcurator Jespersen. Viborg Auctions-Contoir, den 6te October 1818. E. Selmer.
Viborger Samler, 1841-10-18
Placat. Torsdagen den 21de d. M., Formiddag Kl. 9, bliver paa afdøde Jomfrue Sadolins Bopæl i Kjøbmand Philip sens Gaard paa Torvet, afholdt Auction over Boets Løsøre, bestaaende af: Borde, Stole, Commoder, Speile, Gardiner, en Dug, Kjøkkenredskaber, en Rok, 1 1/2 Favn Brænde og 2 Læs Tørv m. M. Conditionerne erfares ved Auctionen. Viborg, den 15de October 1841. E. Selmer.
Viborger Samler, 1841-10-18
Ved Proclama af Dags Dato, som vil blive læst for vedkommende Retter ere Creditorerne i Fælledsboet efter afdøde Aftægtskone Else Nielsdatter af Aardestrup Bye og Sogn, Hornum Herred, Aalborg Amt og forud afdøde Mand Aftægtsmand Jens Justesen sammesteds indkaldte med 12 Ugers Varsel til for undertegnede Skifteforvalter at anmelde og bevise deres Fordringer. Hvilket herved endvidere bekjendtgjøres. Lynge. Nibe, den 6te October 1811.
Viborger Samler, 1841-10-19
69 Aarg.
Viborger Samler, 1841-10-19
Kongelig allerne privilegeret No. 170. Viborg Stridende. Forsendes med Brevposten i Danmark og Hertugdommerne. SaasnaresengaarTirsdagen den 19de October 1841. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1841-10-19
Udenlandske Efterretninger. Frankerig. En telegraphisk Depesche fra Toulon af 7de Octbr. melder, at Gen. Lamoriciere har forsynet Mascara med Proviant, og er lykkelig vendt tilbage til Mostaganem. Ligeledes er General-Gouverneuren ankommen til denne Stad, paa sit Tog til Schelif tilkæmpede han sig 300 Fanger og et betydeligt Bytte.
Viborger Samler, 1841-10-19
Journalen Constitutionnel beretter, at Olozaga har i en Samtale med Guizot forlangt paa en energisk Maade bestemte Erklæringer, og overbeviist den franske Udenrigsminister, der paa det høitideligste forsikkrede, at Frankerig ingen Deel havde i den i Spanien udbrudte Jnsurrection, om Handlinger, der ikke kunde forenes med hine Forsikkringer. Man vedbliver at paastaae, at der, under den franske Regjerings Øine, anstilles Hvervinger i Hovedstadens umiddelbare Nærhed til Fordeel for Marie Christine. Efter Gaz. de Fr. skal Espartero have afsendt en fiendtlig Note til Tuileriernes Cabinet, og Ministerconseilet fattet den Beslutning at opstille en Observationshær ved Pyrenæergrændsen. Andre formene derimod, at Observationscorpset er opstillet ikke som en Følge af Esparteros Note, men som en Følge af et af Marie Christine givet Løfte, i Tilfælde af en Jnsurrection, at opstille til Fordeel for hende et Troppecorps ved Grændsen. Journalerne National og Commerce opkaste sig ubetinget til Esparteros Forsvarere, og dadle i de bjærveste Udtryk Cabinettets ligesaa uredelige som ukloge Adfærd. J Almindelighed er den Anskuelse den fremberskende, at Frankerig maa ønske Esparteros Fald og Marie Christines Thronbestigelse, da Espartero i Grunden kun kan ansees som Englands Præfect. Ei heller har nogen fransk Journal vovet at erklære, at Frankerig vilde indskride imod den insurrectionelle Bevægelse; i det høieste søger man at godtgjøre, at Frankerig vil iagttage en streng Neutralitet, og allerede dette beviser, hvorledes man troer at Cabinettet er stemt. Thi at ville forblive neutral mellem en Naboregjering og de Jndivider, der ville styrte den, er med andre Ord at give hiin Regjering et haandgribeligt Beviis paa den Uvillie, man nærer imod den samt at opmuntre Regjeringens Fiender. La Presse og Journ. d. Deb. kunne ei skjule deres Glæde over Jnsurrectionens Udbrud, og Journ. d. Döb. lægger ingenlunde Dølgsmaal paa sin Aversion imod Espartero og Spaniens nuværende Regjering. Hvad Ministercabinettet ønsker, er ingen Hemmelighed; men sikkert vil det ei fatte nogen fast Beslutning, førend Marie Christines Sag har erholdt en afgjort Overvægt. - Grev Toreno, Exregentindedronningens fortrolige Raadgiver, har været kaldt til Slottet St. Cloud, og han har havt en meget lang Conference med Kong Ludvig Philip; efter sin Tilbagekomst fra Slottet begav han sig ufortøvet til Marie, Christines Hotel.
Viborger Samler, 1841-10-19
Om den allerede forhen omtalte, nye americanske Toldtarif, der har gjort stor Sensation paa Børsen, siger Monit. parisien: "De forenede Staters Præsident har sanctioneret den nye Douanetarif, der belægger samtlige Varer, der hidtil indførtes enten uden nogen Erlæggelse af Told eller imod en ubetydelig Afgift, med en Told af 20 pCt. Under disse Omstændigheder bør Regjeringen tage sine Forholdsregler. Disse ere netop nu en Gjenstand for Regjeringens meest levende Omhu; det gjælder kun om at udfinde en Combination, der egner sig til at lade den americanske Regjering angre den i den nye Tariff etablerede Strenghed, uden at forøge den Skade, som denne Strenghed kunde tilføie flere af vore meest betydende Jndustrieartikler."
Viborger Samler, 1841-10-19
Orienten. Der meldes under 23de September fra Constantinopel, at Risa Pascha lykkelig har undgaaet den Storm der truede med at kaste ham og hele hans Parti overende. Det var nemlig i Værk at forvise Risatil Paschalliket Brussa, og at besætte hans nuværende Plads med Fethi Achmed Pascha; Reschid Pascha skulde atter udnævnes til Reis Effendi (Minister for det udenlandske Departement, og Rifaat Bei afgaae istedet for Reschid som Gesandt til Paris; Said Pascha (Sultanens Svoger) skulde udnævnes til Capudan Pascha, og Halil Pascha overtage Seraskierfunctionerne (Krigsministeriet). Tahir Pascha - den fra Candia som Seierherre hjemkomne Feltherre – skulde beklædes med udvidet Magt og udnævnes til Storvezir. Denne Plan, var et Værk deels af det gamle Parti, deels af Reform partiet, deels endelig af Sultanindemoderen. Tahir Pascha var imidlertid utilfreds med Valget af de ham tildeelte Colleger, og man maa antage, at han har sluttet sig til Risa Pascha, og i Forening med denne modarbeidet en Forandring i det nu bestaaende tyrkiske Cabinet; thi pludselig erholdt Reschid Pascha befaling til over Wien at afreise til Paris. Jmidlertid er det alligevel lykkets denne Statsmand at erholde 14 Dages Permission. Denne Udsættelse har atter givet hans virkelige og U tilsyneladende Tilhængere nyt Haab om at styrte den frygtede Risa Pascha. Men saalænge Risa og Tahir ere enige, vil det neppe lykkes hiint Parti at realisere dets ærgjærrige Planer. Thi Tahir er Hoffets og Folkets Afgud, og om endogsaa Risa Paschas Yndest stod paa Spil, saa har denne Pascha dog i Tahir vundet en ny og fast Støtte.
Viborger Samler, 1841-10-19
Fra Aleppo berettes under 1ste September, at denne Stads Omegn har været Skuepladsen for en Fegtning imellem de tyrkiske Tropper og en Beduinstamme, kaldet Anessistammen. Beduinerne græssede deres Hjorde i Omegnen af Aleppo. Paschaen, der ansaae deres Nærhed for farlig, afsendte to Regimenter Spahis og 1000 Hunadis med to Kanoner, for at have et vaagent Øie med Beduinerne. Tyrkerne benyttede sig af Beduinernes Fraværelse, overfaldt disses svagt besatte Leir, og bortførte med sig 800 Kammeler og 4000 Faar. Ved Midnatstid vendte Beduinerne tilbage; 800 Mand stærke, overfaldt og udplyndrede de om Natten den tyrkiske Leir. Vel rykkede Paschaen den følgende Dag ud imod Beduinerne, men disse havde adspredt sig til alle Sider med det af dem gjorte Bytte.
Viborger Samler, 1841-10-19
J Aleppo paastaaer man, at de britiske Officierer have af deres Regjering erholdt befaling til inden 6 Maaneders Forløb at forlade Syrien.
Viborger Samler, 1841-10-19
Fra Alexandrien meldes under 26de Septbr. den vigtige Efterretning, at det rigtignok efter ubestemte Efterretninger – skal være kommet til Fiendtligheder imellem de Christne og Muselmændene. Kamppladsen var Districtet Naplus. Henved Tusinde Muselmænd og Christne skulle være blevne paa Valpladsen. Muselmændene have havt Fordelen paa deres Side.
Viborger Samler, 1841-10-19
Nyeste Postefterretninger. Storbritannien og Jrland. London, d. 12te Octbr. Morn. Post meddeler nyere Efterretninger fra China, hvilke gaae indtil den 29de Junii. Chineserne holdt sig rolige, og udstedede ligesaa beredvilligen Handelscertificater til Englænderne som til de andre Nationer. Ombord paa de engelske Krigskibe herskede megen Sygdom, og man troede desaarsag, at Expeditionen imod Peking ikke vilde gaae for sig i Aar, men at man vilde indskrænke sig til at angribe Amoy og Ringpoo. Sir Gor den Bremer var ankommen fra Caleutta, og opholdt sig paa den af Englænderne indtagne Øe Hongkong. Der berettes endvidere, at Chineserne, trods den sidste, med Capt. Elliot afsluttede Convention, befæstede paa ny Fæstningsværkerne langs med Floden. Torybladene vedblive at angribe med Heftighed Capt. Elliots Forhold, saaledes fordrer Journalen the Times. at Elliot skal stilles for en Krigsret. Elliots Forhold forsvares derimod af the Globe og Morn. Chronicle.
Viborger Samler, 1841-10-19
Spanien. Constitutionnel melder fra Bayonne, (8de Octbr.), at General O'Donnell, saasnart han havde bemægtiget sig Citadellet i Pampeluna havde afsendt en Coureer med Depescher til de Sammensvorne i Madrid. Om dette Sendebud er ankommen til Hovedstaden, vides ei. Det vækker Sensation, at man ikke har erholdt nyere Efterretninger fra Madrid.
Viborger Samler, 1841-10-19
Den 28de Septbr. indtraf en frygtelig Naturscene paa Gaarden Stohrvahr i Stokke Sogn, Jarlsberg Grevskab, i Norge, idet Kl. 4 Eftermiddag Jndstyrtningen af et Stykke Land, efter et løst Øiekast at dømme, omtrent 30 a 60 Maal Jord, fandt Sted. Jordstykket tilhørte flere Opsiddere, hvilke ved denne sørgelige Leilighed aldeles eller tildeels ruinere des. Af en frugtbar liden Landstrækning med Korn- og i Kartoffelagre og hvorpaa desuden var opført tvende Vaanings- og Udhuusbygninger, skuer Øiet nu Jntet uden Aabningen af en uhyre Grav, der paa flere Steder er 30 til 40 Fod dyb, og end trues flere Bygninger, beliggende paa Randen af Afgrunden, med at opsluges i samme Svælg. Jtide reddede sig Beboerne af de omstyrtede Huse, men disses hele Jndbo, den indhøstede Grøde og 2 Køer, deels forsvandt i Jordens Jndre, deels bortfløde igjennem Strømmen af en i Nærheden løbende Aae, hvis Vandmasse ved Jordskredet voxte til en frygtelig Høide.
Viborger Samler, 1841-10-19
Jndenlandske Efterretninger.
Viborger Samler, 1841-10-19
Kjøbenhavn. Under 14de d. M. har Hs. Maj. allernaadigst bemyndiget det philosophiske Facultet ved Kjøbenhavns Universitet til at conferere Cand. Theol. S. A. Kierkegaard Magistergraden i Philosophien, samt det juridiske Facultet til at conferere Cand. Jur. A. F. Krieger Licentiatgraden i Lovkyndigheden.
Viborger Samler, 1841-10-19
Af Prof. Velschouws til Universitetsfesten i Anledning af Kongens Fødselsdag udgivne Program erfares, at Danmarks Folkemængde i Midten af det 13de Aarhundrede, altsaa i Valdemar Seiers Dage, har været omtrent 1 1/2 Mill. udenfor Stæderne, altsaa ikke synderlig mindre end nu. (Duv.) Den 1ste De fratraadte Etatsraad O. Bang sin Post som Overmedicus ved Frederiks Hospital, for at gaae over til en høiere og, som vi tør haabe, for Sundhedspleien i Hovedstaden velgjørende Stilling. Forinden sin Bortgang modtog han et nyt Beviis paa den Agtelse og Hengivenhed, han, som bekjendt, i et saa rigeligt Maal. stedse har erhvervet sig hos alle Studerende, der have nydt hans Veiledning. Et Antal af omtrent 30 ældre og yngre Læger, der have været eller endnu ere Candidater paa Frederiks Hospital, havde arrangeret et Festmaaltid for den Bortdragende, ved hvilke flere Sange til Ære for den hædrede Gjæst bleve afsjungne, og Ønsker udbragte, for hans Fremtids Vel. (Da.)
Viborger Samler, 1841-10-19
Jfølge en Privatskrivelse er Jfr. Grahn nu ganske restaureret for sin Knæskade og befinder sig for Tiden paa en Reise fra det franske Badested, hvor hun har opholdt sig for sin Helbredelses Skyld, til London, hvor et af de derværende Theatre har gjort hende et særdeles fordeelagtigt Tilbud. – Den unge Componist, Baron Hermann v. Løvenskjold, agter i Slutningen af denne Maaned at reise til St. Petersborg, hvorfra han skal have erholdt fordeelagtige Tilbud, der sikkrer ham hans Fremtid. Det er sikkert Skade, at denne unge Mand, som unegtelig besidder et ikke lidet Talent, om han just ikke er nogen dygtig Theoretiker, skal forlade os for stedse; især Bournonville vil savne ham, da han i ham mister en smagfuld Balletcomponist. Hr. Løvenskjolds Opera "Sara, der opførtes for et Par Aar siden et Par Gange i Slutningen af Saisonen, vil nu atter blive opført, idet Jfr. Lichtenstein har overtaget Titerollen, der gaves af Fru Heiberg, hvis Sang dog ikke kunde tilfredsstille. (Ab. Av.)
Viborger Samler, 1841-10-19
Af Mad. Laffarges Memoirer, der i Paris have mødt en fortjent Misbilligelse, navnlig af Jules Janin, og som baade i Original og Oversættelse ere blevne forbudne i Preussen som stridende mod Moralen, vil der udkomme en dansk Oversættelse – sikkert intet anbefalelsesværdigt Foretagende. (Ab. Av.)
Viborger Samler, 1841-10-19
Paa en Ansøgning, som borgl. Capt. Garbrecht havde som aarlig erhvervede det af ham udsatte Sølv-Krudt indgivet om, at de Underofficerer af hans Compagnie, maal ved bedste Skud, maatte bære samme paa Brystet med et Baand af Cocardens Farve, har Hs. Majestæt i disse Dage resolveret: "At det vilde være betænkeligt, at tillade samme." (Ab. A.)
Viborger Samler, 1841-10-19
En kjøbenhavnsk Dame galante, som har været noksom bekjendt, navnligen fra sine dramatiske Forestillinger i Sølvgadens Caserne, har ladet sig engagere af et Skuespillerselskab i Bergen, paa hvis Theater hun nyligen er optraadt med megen Furore i "Emilies Hjertebanken." (Ab. Av.)J denne Tid have de kjøbenhavnske Damer travlt med at komme tidligt op om Morgenen, for at sætte deres Mænds, Fædres og Kjæresters Mynt i Omløb. Hans Holm sælger ud! Veed De vel, hvad Hans Holm er for en Mand, Hans Holm er en Modehandler af første Rang paa Østergade, de kjøbenhavnske Damers Jdol, en vigtig Deel af deres Conversationsstof, en sand Modens Veirhane, men at, en Vampyr for de kjære Herrers Pengepung. Hans Lager er et Bazar for alle Verdensdeles Frembringelser, men disse lader han sig ogsaa betale med pebrede Priser. Hr. Hans Holm er en dristig, men ogsaa klog Mand. Har han samlet en Mængde gamle, forliggede Varer, hvilket jo er en naturlig Følge af hans store Geschaft, saa bekjendtgjør han i Adresseavisen og ved omsendte Afsicher, at han sælger ud, og dette skeer i Almindelighed paa de Tider, da den almindelige Afsætning er allerstørst, i Foraaret eller Efteraaret. Da flokke sig Kunderne hos ham fra den tidlige Morgenstund, Damerne formere Quene, der er en Puffen og en Trængen, ikke sjeldent forekomme Besvimmelser, tildeels foranledigede ved Trængselen, deels vel ved Osen af nogle af Varerne, som Kunderne, forhippede som de ere, stundom antage for gode Varer, og vel ogsaa betale med høiere Priser, end de kunde faae dem for i andre Boutiker, Men Hr. Hans Holm opnaaer sin Hensigt; han renser sit Lager og sælger gangbare Varer til de sædvanlige Priser. (Ab. Av.)
Viborger Samler, 1841-10-19
En Silke= og Klædekræmmer her i Staden, som boede paa Østergade, opgav i forrige Uge sit Bo og bortfjernede sig, men da det befandtes at det var en svigagtig Fallit, er han bleven eftersat og anholdt nogle Miil inde i Sverrig. (Ah. Av.)